# Vere Gordon Childe

Vere Gordon Childe (Sydney, Imperi britànic, 14 d'abril de 1892 – Mt. Victoria, Austràlia, 19 d'octubre de 1957) fou un arqueòleg i filòleg australià, reconegut pels seus treballs sobre prehistòria, especialment pel que fa als processos de neolitització.

## Biografia

Gordon Childe va marxar de l'Austràlia britànica natal per realitzar els seus estudis a Anglaterra, al Queen's College de la Universitat d'Oxford. Posteriorment va tornar a Austràlia, on va exercir de secretari privat del polític John Storey, membre del Consell legislatiu de Nova Gal·les del Sud i posteriorment primer ministre d'aquell estat australià. A la mort de Storey (1921), Childe va iniciar un seguit de viatges formatius per Europa.
El 1925, va publicar el seu primer llibre d'història en el vessant arqueològic, The Dawn of European Civilisation ('L'alba de la civilització europea'), que va tenir un gran èxit i una influència encara permanent. Childe es va centrar i especialitzar sempre en l'espai cultural europeu. El 1928 va excavar l'estació neolítica de Skara Brae, a Orkney (Anglaterra), tot i això no va destacar en aquest vessant, sinó en el de compilador.
Va encunyar els termes de revolució neolítica i revolució urbana, que emfasitzen la rellevància dels processos de transformació, per sobre de les característiques definitòries estàndard d'un període. També va fomentar l'ús del terme cultura per a significar-ne la importància i va ser un gran sintetitzador del pensament historiogràfic.
La metodologia de Childe va estar molt influïda per l'anàlisi marxista de la societat. Tot i que va destacar el paper de la civilització ària en la formació de la civilització grega en l'obra The Aryans: a study of Indo-European origins (1926), es va oposar frontalment a les idees racistes del nazisme que s'hi suportaven. El 1928 va publicar The Most Ancient East, en què exposa el paper principal del difusionisme de la cultura neolítica amb un inicial desvetllament al Pròxim Orient.
En el llibre de 1951 Man Makes Himself, escrit amb caràcter divulgatiu i en un estil molt clar, com en tota la seva obra, destaca el caràcter principal de l'economia en la cultura dels pobles, alhora que considera la màgia i altres manifestacions d'aquests tipus com totalment inútils. Aquesta obra el va fer molt popular, arribant a un públic molt ampli. El 1967 va ser publicat en català amb el títol El Naixement de la Civilització a la Biblioteca Bàsica de Cultura Contemporània, 10, Edicions 62, Barcelona, traduït per Humbert Pardellans, i amb un pròleg de Miquel Tarradell i una introducció de Glyn Daniel.

## Referències

* Braidwood, Robert J. "Vere Gordon Childe, 1892–1957: [Obituary]", American Anthropologist, New Series, Vol. 60, No. 4. (Aug., 1958), pp. 733–736.
* [Childe, V. Gordon]. Foundations of Social Archaeology: Selected Writings of V. Gordon Childe, edited by Thomas C. Patterson and Charles E. Orser, Jr., Oxford: Berg Publishers, 2005 (hardback, ISBN 1-84520-272-4; paperback, ISBN 1-84520-273-2).
* Gathercole, P. "'Patterns in Prehistory': An Examination of the Later Thinking of V. Gordon Childe", World Archaeology, Vol. 3, No. 2. (Oct., 1971), pp. 225–232.
* Green, Sally. Prehistorian: A Biography of V. Gordon Childe. Wiltshire, England: Moonraker Press, 1981 (hardcover, ISBN 0-239-00206-7).
* Harris, David R. (ed.) The Archaeology of V. Gordon Childe: Contemporary Perspectives. Carlton, Vic.: Melbourne University Press, 1994 (hardcover, ISBN 0-522-84622-X).
* McNairn, Barbara. The Method and Theory of V. Gordon Childe. Edinburgh: Edinburgh University Press, 1980 (paperback, ISBN 0-85224-389-8).
* Rouse, Irving. "Vere Gordon Childe, 1892–1957: [Obituary]", American Antiquity, Vol. 24, No. 1. (Jul., 1958), pp. 82–84.
* Sherratt, Andrew V. "Gordon Childe: Archaeology and Intellectual History", Past and Present, No. 125. (Nov., 1989), pp. 151–185.
* Trigger, Bruce G. Gordon Childe: Revolutions in Archaeology. London: Thames and Hudson, 1980 (hardcover, ISBN 0-500-05034-1); Nova York: Columbia University Press, 1980 (hardcover, ISBN 0-231-05038-0).
* Tringham, Ruth. "V. Gordon Childe 25 Years after: His Relevance for the Archaeology of the Eighties: A Review Article", Journal of Field Archaeology, Vol. 10, No. 1. (Spring, 1983), pp. 85–100.

## Enllaços externs

* Biography Arxivat 2005-10-25 a Wayback Machine. by American Anthropological Association.
* How Labour Governs (e-text).
* Profile of V. Gordon Childe, The Science Show, January 22, 2005.